Kunstenaars I Strandfontein - Madeliefie Makietie | Madeliefie Makietie
Inskrywings vir Mej Madeliefie Makietie, wat op Donderdag, 27 September 2018 plaasvind, op Vredendal is nou oop!
Dit is weer daardie tyd van die jaar, waar ons al ons juwele nooi om deel te neem aan die jaarlikse Mej. Madeliefie Makietie. Hieronder volg die inskrywingsvorm en al die belangrike inligting wat jy moet weet. Ons sien uit na jou inskrywing, om die loopplank te betree en met die kroon weg te stap.
Inskrywings is onderhewig aan goedkeuring. Alle deelnemers MOET tussen 17 en 25 jaar oud wees. Geen pryse kan geruil word vir kontant nie. Elke deelnemer moet 'n vrywaringsvorm teken, wat onderneem dat hulle die betrokke instansies geensins aanspreeklik kan hou vir enige beserings en of gebeure tydens die funksie nie. Alle deelnemers moet een dag voor en op die dag van die kroning vir repetisies beskikbaar wees. Alle deelnemers is self verantwoordelik vir die kleredrag in die onderskeie afdelings van die kroningsgeleentheid. 'n ONLANGSE vollengte foto en twee kop-en-skouer-foto's in VOLKLEUR moet jou inskrywingsvorm vergesel.
Elke deelnemer moet, indien sy as een van die twee prinsesse of die wenner gekroon word, beskikbaar wees om die Madeliefie Makietie-fees op 26 en 27 Oktober op Strandfontein by te woon. Sy moet ook bereid wees om tydens die fees by die prysuitdelings op verskeie verhoë betrokke te wees. 'n Program sal vooraf deurgegee word.